กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลแสลงตำบลท่าช้างตำบลพลับพลา ตำบลจันทนิมิต ตำบลวัดใหม่ ตำบลบางกะจะตำบลตลาดตำบลคลองนารายณ์ และตำบลเกาะขวาง อำเภอเมืองจันทบุรีและตำบลเขาวัวอำเภอท่าใหม่ และตำบลท่าหลวง และตำบลมะขามอำเภอมะขามจังหวัดจันทบุรีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคารหมายความว่า พื้นที่บริเวณดังต่อไปนี้ทิศเหนือจดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)เริ่มจากจุดซึ่งเป็นเส้นตั้งฉากกับศูนย์กลางทางหลวงแผ่นดินหมายเลข ๓ (ถนนสุขุมวิท)ตรงจุดที่ถนนตากสินบรรจบกับทางหลวงแผ่นดินหมายเลข ๓ (ถนนสุขุมวิท)ไปทางทิศตะวันตกตามแนวทางหลวงแผ่นดินหมายเลข ๓ (ถนนสุขุมวิท)เป็นระยะ ๕๐๐ เมตร ไปทางทิศตะวันออกและตะวันออกเฉียงใต้บรรจบแม่น้ำจันทบุรีฝั่งเหนือเป็นเส้นเลียบริมแม่น้ำจันทบุรีฝั่งเหนือไปทางทิศตะวันออกจนบรรจบกับจุดที่เส้นขนานระยะ ๑,๔๐๐ เมตรกับทางหลวงแผ่นดินหมายเลข ๓ (ถนนสุขุมวิท) ไปทางทิศตะวันออกเฉียงใต้บรรจบเส้นตั้งฉากกับศูนย์กลางทางหลวงแผ่นดินหมายเลข ๓๑๗ตรงจุดที่ทางหลวงแผ่นดินหมายเลข ๓๑๗ บรรจบกับถนนหนองอ้อพัฒนาไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๓๑๗ เป็นระยะ ๓๐๐ เมตรทิศตะวันออกจดเส้นขนานระยะ ๓๐๐ เมตร กับถนนหนองอ้อพัฒนา เส้นขนานระยะ ๓๐๐ เมตร กับถนนโป่งแรด คลองนารายณ์ บรรจบกับคลองนารายณ์ ฝั่งใต้ทิศใต้ จดคลองนารายณ์ฝั่งใต้เป็นเส้นเลียบคลองนารายณ์ไปทางทิศตะวันตกจนถึงหลักเขตเทศบาลตำบลคลองนารายณ์ที่ ๘และเป็นเส้นตรงที่เชื่อมระหว่างหลักเขตเทศบาลตำบลคลองนารายณ์ที่ ๘กับแนวเส้นตั้งฉากกับทางหลวงแผ่นดินหมายเลข ๓๑๐๘ ฟากตะวันตกตรงจุดที่อยู่ห่างจากถนนไปบ้านเกาะลอยบรรจบกับทางหลวงแผ่นดินหมายเลข ๓๑๐๘ไปทางทิศใต้ตามแนวทางหลวงแผ่นดินหมายเลข ๓๑๐๘ เป็นระยะ ๘๐๐ เมตรเส้นตั้งฉากกับทางหลวงแผ่นดินหมายเลข ๓๑๐๘ ไปทางทิศตะวันตกจนบรรจบกับเส้นขนานระยะ๕๐๐ เมตร กับศูนย์กลางถนนไปบ้านเกาะลอย ไปทางทิศตะวันตกเฉียงใต้ และเส้นขนานระยะ๕๐๐ เมตร กับศูนย์กลางถนนไปบ้านเกาะลอย จนบรรจบกับคลองลัดฝั่งใต้เลียบคลองลัดฝั่งใต้จนบรรจบกับเส้นตรงที่ลากจากจุดซึ่งอยู่ริมทางหลวงแผ่นดินหมายเลข ๓๑๔๖ ฟากตะวันตก ที่ซึ่งอยู่ห่างจากศูนย์กลางถนนสาธารณะไม่ปรากฏชื่อบรรจบกับทางหลวงแผ่นดินหมายเลข๓๑๔๖ ฟากตะวันตก ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๑๔๖ฟากตะวันตก เป็นระยะ ๓๐๐ เมตรทิศตะวันตกจดเส้นขนานระยะ ๓๐๐ เมตร กับศูนย์กลางถนนสาธารณะไม่ปรากฏชื่อไปทางทิศตะวันตกเฉียงเหนือและทิศเหนือจนบรรจบแนวเส้นแบ่งเขตการปกครองระหว่างอำเภอเมืองจันทบุรีกับอำเภอท่าใหม่เป็นเส้นเลียบกับเส้นแบ่งเขตการปกครองระหว่างอำเภอเมืองจันทบุรีกับอำเภอท่าใหม่จนบรรจบเส้นขนานระยะ๕๐๐ เมตร กับศูนย์กลางถนนตากสินไปทางทิศเหนือ จนบรรจบศูนย์กลางทางหลวงแผ่นดินหมายเลข๓ (ถนนสุขุมวิท) เป็นเส้นตั้งฉากกับศูนย์กลางทางหลวงแผ่นดินหมายเลข๓ (ถนนสุขุมวิท) เป็นระยะ ๕๐๐ เมตรซึ่งเป็นจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลแสลงตำบลท่าช้าง ตำบลพลับพลา ตำบลจันทนิมิต ตำบลวัดใหม่ ตำบลบางกะจะ ตำบลตลาดตำบลคลองนารายณ์ และตำบลเกาะขวาง อำเภอเมืองจันทบุรี และตำบลเขาวัว อำเภอท่าใหม่และตำบลท่าหลวง และตำบลมะขาม อำเภอมะขาม จังหวัดจันทบุรีภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในหลังเดียวกันหรือหลายหลังตั้งแต่ ๒,๐๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลแสลง ตำบลท่าช้างตำบลพลับพลา ตำบลจันทนิมิต ตำบลวัดใหม่ ตำบลบางกะจะตำบลตลาด ตำบลคลองนารายณ์ และตำบลเกาะขวางอำเภอเมืองจันทบุรี และตำบลเขาวัว อำเภอท่าใหม่และตำบลท่าหลวง และตำบลมะขาม อำเภอมะขามจังหวัดจันทบุรีพ.ศ.๒๕๔๗ [ ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลแสลงตำบลท่าช้าง ตำบลพลับพลา ตำบลจันทนิมิต ตำบลวัดใหม่ ตำบลบางกะจะ ตำบลตลาดตำบลคลองนารายณ์ ตำบลเกาะขวาง อำเภอเมืองจันทบุรี ตำบลเขาวัว อำเภอท่าใหม่และตำบลท่าหลวง ตำบลมะขาม อำเภอมะขาม จังหวัดจันทบุรี ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้สุภาพร/พิมพ์๑๗กุมภาพันธ์ ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘A+B[๑] รก.๒๕๔๗/พ๕๑ก/๗๕/๓ กันยายน ๒๕๔๗